A-wechoù en em c'houlennan penaos e vefe bet ma buhez ma vefen bet unyezhek, galleger hepken, e Bro-C'hall (ya, rall a wech e klaskan gouzout petra vefe bet bezañ sinaeger e Brazil, amzer am eus da goll a-wechoù met ket d'ar poent-se). Disheñvel a-walc'h e vefe, d'am soñj,daoust ma vefe traoù zo ne cheñchfent ket. Ma'm befe ur blog e galleg on sur e rafen notennoù torr-revr diwar-benn fazioù zo e galleg ("comme même", "sa/ça", "-é/-er", betek lod a skriv "j'est été' pe traoù a seurt se T_T), ur bern traoù a blijfe din kement ha bremañ dre ma n'int ket liammet gant ma bezañ brezhoneger, tresañ da skouer, lenn, c'hoarioù video, Warhammer zoken… Ar pezh ne ran ket (pe nebeut) e brezhoneg bremañ kennebeut, e gwirionez. N'ouzon ket ma skrivfen kement, dre m'am befe a-walc'h da lenn em yezh.